CELEX: 32011D0692
Language: bg
Date: 2011-10-14 00:00:00
Title: 2011/692/ЕС: Решение на Комисията от 14 октомври 2011 година относно искането на Обединеното кралство да приеме Директива 2011/36/ЕС на Европейския парламент и на Съвета относно предотвратяването и борбата с трафика на хора и защитата на жертвите от него и за замяна на Рамково решение 2002/629/ПВР на Съвета (нотифицирано под номер C(2011) 7228)

18.10.2011   
            
            
               BG
            
            
               Официален вестник на Европейския съюз
            
            
               L 271/49
            
         РЕШЕНИЕ НА КОМИСИЯТА
   от 14 октомври 2011 година
   относно искането на Обединеното кралство да приеме Директива 2011/36/ЕС на Европейския парламент и на Съвета относно предотвратяването и борбата с трафика на хора и защитата на жертвите от него и за замяна на Рамково решение 2002/629/ПВР на Съвета
   (нотифицирано под номер C(2011) 7228)
   (само текстът на английски език е автентичен)
   (2011/692/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 331, параграф 1 от него,
   като има предвид, че:
   
               (1)
            
            
               Европейският парламент и Съветът приеха на 5 април 2011 г. Директива 2011/36/ЕС относно предотвратяването и борбата с трафика на хора и защитата на жертвите от него и за замяна на Рамково решение 2002/629/ПВР на Съвета (1).
            
         
               (2)
            
            
               В съответствие с членове 1 и 2 от Протокола относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Обединеното кралство не участва в приемането на директивата и не е обвързана от нея, нито от нейното прилагане.
            
         
               (3)
            
            
               В съответствие с член 4 от посочения протокол Обединеното кралство уведоми Комисията с писмо от 14 юли 2011 г. за намерението си да приеме директивата,
            
         ПРИЕ НАСТОЯЩОТО РЕШЕНИЕ:
   Член 1
   Директива 2011/36/ЕС се прилага за Обединеното кралство.
   Член 2
   Директива 2011/36/ЕС влиза в сила за Обединеното кралство от датата на нотифициране на настоящото решение.
   Член 3
   Адресат на настоящото решение е Обединеното кралство Великобритания и Северна Ирландия.
   
      Съставено в Брюксел на 14 октомври 2011 година.
      
         
            За Комисията
         
         Cecilia MALMSTRÖM
         
            Член на Комисията
         
      
   
   
      (1)  ОВ L 101, 15.4.2011 г., стр. 1.